OpenLLM-France/wikimedia huggingface dataset:
# Raphael Freienstein

Raphael Freienstein (Marburg an der Lahn, Hessen, 8 d'abril de 1991) és un ciclista alemany. Professional des del 2012, actualment corre a l'equip Team Lotto-Kern Haus.

## Palmarès

* 2014
** Vencedor d'una etapa al Tour of the Great South Coast
** Vencedor d'una etapa al Tour of Gippsland
* 2015
** Vencedor d'una etapa al Tour de Perth
* 2016
** Vencedor d'una etapa a la Fletxa del sud
* 2017
** Vencedor d'una etapa al Tour de Southland

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Calycanthus

Calycanthus és un gènere amb vuit espècies de plantes de flors pertanyent a la família Calycanthaceae.

## Taxonomia

* Calycanthus chinensis
* Calycanthus fertilis
* Calycanthus floridus
* Calycanthus glaucus
* Calycanthus laevigatus
* Calycanthus occidentalis
* Calycanthus praecox
* Calycanthus sterilis
# Rasclet de Böhm

El rasclet de Böhm o rasclet de Boehm (Sarothrura boehmi) és una espècie d'ocell de la família dels sarotrúrids (Sarothruridae).

## Hàbitat i distribució

Habita praderies empantanegades del sud de Mali, Nigèria, Camerun, el Gabon, República Democràtica del Congo, Ruanda, Burundi, Uganda, Kenya, Tanzània, Angola, Zàmbia, Malawi i Zimbàbue.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
* ↑ Rasclet de Boehm a CERCATERM Rev. 24/01/2012
# Rasclet d'antifaç

El rasclet d'antifaç (Rufirallus viridis) és una espècie d'ocell de la família dels ràl·lids (Rallidae) que viu en diversos hàbitats, entre ells les praderies i el medi humà, de Sud-amèrica, a Colòmbia, sud de Veneçuela, Guaiana, est de l'Equador i del Perú, nord de Bolívia i Amazònia i costa sud-oriental del Brasil.
# Encantat de matar-te

Encantat de matar-te (títols originals: Trigger happy/ Mad Dog Time) és una pel·lícula estatunidenca dirigida per Larry Bishop i estrenada l'any 1996. Ha estat doblada al català.

## Argument

Vic és el cap suprem, el gran capo, però ha estat fora de circulació, tancat en un manicomi. El seu segon, "Ous de plom" Ben London, ha estat vigilant el negoci en la seva absència. A aquest se li va tota l'agressivitat per la boca, sempre a punt d'explotar. La mà dret de Vic, l'impertorbable Mickey Holliday, ha estat cuidant molt de prop a la promesa del cap, la sublim Grace Everly, i alhora enganyant a la seva germana, la temperamental Rita. Vic ha de recuperar l'ordre, reorganitzar el grup, eliminar els seus rivals... i recuperar a Grace.

## Repartiment

* Jeff Goldblum: Mickey Holliday
* Richard Dreyfuss: Vic
* Ellen Barkin: Rita Everly
* Gabriel Byrne: Ben London
* Diane Lane: Grace Everly
* Burt Reynolds: Wacky
* Larry Bishop: Nick
* Gregory Hines: Jules Flamingo
* Kyle MacLachlan: Jake Parker
* Angie Everhart: Gabriella
* Henry Silva: Sleepy Joe Carlisle
* Billy Drago: Wells
* Juan Fernández de Alarcon: Davis
* Christopher Jones: Nicholas Falco
* Rob Reiner: Albert
* Michael J. Pollard: Red
* Billy Idol: Lee Turner
* Paul Anka: Danny Marks
* Richard Pryor: Jimmy
* Joey Bishop: M. Gottlieb

## Crítica

* "Un repartiment impressionant en una bona idea. Estranya comèdia. Destaquen Goldblum i Byrne"

## Referències

* ↑ «Encantat de matar-te». esadir.cat.
* ↑ «Trigger happy». The New York Times.
* ↑ Casanova, María «Mad Dog Time». Cinemanía.
# Resolució 1439 del Consell de Seguretat de les Nacions Unides

La Resolució 1439 del Consell de Seguretat de les Nacions Unides, adoptada per unanimitat el 18 d'octubre de 2002 després de reafirmar la resolució 864 (1993) i totes les resolucions posteriors sobre Angola, en especial la 1127 (1997), 1173 (1998), 1237 (1999), 1295 (2000), 1336 (2002), 1348 (2002), 1374 (2002), 1404 (2002), 1412 (2002) i 1432 (2002) el Consell va ampliar el mecanisme de control de les sancions contra la UNITA durant dos mesos fins al 19 de desembre de 2002 i va aixecar una prohibició de viatge contra els seus membres.
El Consell de Seguretat va expressar la seva preocupació pels efectes de la guerra civil sobre la situació humanitària i va donar la benvinguda a les mesures adoptades pel govern d'Angola per implementar el Protocol de Lusaka i altres acords. Actuant amb el Capítol VII de la Carta de les Nacions Unides, el Consell va ampliar el mecanisme de vigilància per un període addicional de dos mesos i li va demanar que informés periòdicament al Comitè establert en la Resolució 864 amb un informe addicional abans del 13 de desembre de 2002. A més, es va requerir informar en un termini de deu dies sobre un pla d'acció per al seu futur treball. El president del Comitè ha de presentar l'informe al Consell el 19 de desembre de 2002, en particular pel que fa a les violacions de les sancions.
Es va demanar al secretari general Kofi Annan que nomenés dos experts per servir al mecanisme de seguiment i fixar arranjaments financers a aquest efecte. Tots els països van ser convidats a cooperar amb el mecanisme durant el seu mandat.
Finalment, la resolució va decidir que la prohibició de viatjar contra els funcionaris d'UNITA acabaria el 14 de novembre de 2002 i tindria lloc una revisió de totes les altres sancions contra la UNITA abans del 19 de novembre de 2002.

## Vegeu també

* Guerra Civil angolesa
* Llista de resolucions del Consell de Seguretat de les Nacions Unides 1401 a la 1500 (2002 – 2003)

## Referències

* ↑ «Security Council decides to lift travel ban against UNITA members, effective 14 November; extends Angola monitoring mechanism until 19 December». United Nations, 18-10-2002.
* ↑ «Angola: Security Council asks UNITA sanctions panel for action plan on future work». United Nations News Centre, 18-10-2002.
* ↑ Kukkuk, Leon. Letters to Gabriella: Angola's Last War for Peace, What the UN Did And Why. FLF Press, 2005, p. 511. ISBN 978-1-891855-67-2.

## Enllaços externs

* PDF Text de la Resolució a UN.org
# Resolució 1437 del Consell de Seguretat de les Nacions Unides

La Resolució 1437 del Consell de Seguretat de les Nacions Unides fou adoptada per unanimitat l'11 d'octubre de 2002. Després de recordar anteriors resolucions sobre Croàcia incloses les resolucions 779 (1992), 981 (1995), 1147 (1997), 1183 (1998), 1222 (1999), 1252 (1999) i 1285 (1999), 1307 (2000), 1335 (2001), 1362 (2001), 1387 (2002) i 1424 (2002), el Consell va autoritzar la Missió d'Observadors de les Nacions Unides a Prevlaka (UNMOP) a continuar supervisant la desmilitarització a la zona de la península de Prevlaka sis mesos més fins al 15 de desembre de 2002.
El Consell de Seguretat va acollir amb satisfacció la situació tranquil·la i estable a la península de Prevlaka. Va assenyalar que la presència de la UNMOP va contribuir enormement a mantenir les condicions propícies per a la solució de la disputa i va acollir amb satisfacció que Croàcia i la República Federal de Iugoslàvia (Sèrbia i Montenegro) progressen en la normalització de les seves relacions.
Per ampliar el mandat de la UNMOP, es va demanar al secretari general Kofi Annan que preparés la seva resolució, incloent-hi una reducció de la seva grandària i ajustant les seves activitats. Va reiterar les crides a ambdues parts perquè cessessin les violacions del règim de desmilitarització, cooperessin amb els observadors de les Nacions Unides i asseguressin llibertat de moviment completa als observadors. Es va demanar al Secretari General Kofi Annan que informés al Consell sobre el compliment del mandat de la UNMOP, que es reduiria a petició de les parts.
Finalment, es va instar a ambdues parts a intensificar els esforços per assolir un acord negociat de la disputa de Prevlaka d'acord amb el seu Acord de normalització de relacions de 1996.

## Referències

* ↑ «Security Council authorises final extension of Prevlaka peninsula mission; withdrawal will be completed by end of year». United Nations, 11-10-2002.
* ↑ Blockmans, Steven. Tough Love: The European Union's Relations with the Western Balkans. T.M.C. Asser Press, 2007, p. 70. ISBN 978-90-6704-258-1.
* ↑ «Security Council eyes end to UN mission in Prevlaka, extends mandate two months». United Nations News Centre, 11-10-2002.
* ↑ B92; Tanjug; Associated Press; Agence France-Presse «UN Security Council Grants Final Extension to Prevlaka Mission». Southeast European Times, 13-10-2002.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)
* Guerra de la independència croata

## Enllaços externs

* PDF Text de la Resolució a UN.org
# Resolució 1435 del Consell de Seguretat de les Nacions Unides

La Resolució 1435 del Consell de Seguretat de les Nacions Unides fou adoptada el 24 de setembre de 2002. Després de recordar les resolucions 242 (1967), 338 (1973), 1397 (2002), 1402 (2002) i 1403 (2002), el Consell va exigir el final de les mesures israelianes a Ramal·lah, inclosa la destrucció de les infraestructura palestines.
El Consell de Seguretat va reiterar la seva preocupació pels esdeveniments que tenien lloc a la regió des de setembre de 2000 i el seu deteriorament, en particular els atacs terroristes contra civils a Israel i en una escola palestina a Hebron. Va exigir el final de l'ocupació de la seu del President de l'Autoritat Nacional Palestina Yasser Arafat. A més, s'alarmava per la reocupació de les ciutats palestines i les restriccions a la llibertat de moviment de persones i béns i la necessitat que tots respectessin el Quart Conveni de Ginebra de 1949.
La resolució va reiterar la necessitat d'un cessament total de tots els actes de violència, exigint que Israel finalitzési les mesures a Ramal·lah i els seus voltants i retirés les forces d'ocupació de les ciutats palestines a les posicions mantingudes abans de setembre de 2000. Es va demanar a l'Autoritat Palestina que entregués a la justícia als responsables dels actes terroristes. També va donar suport als esforços diplomàtics del Quartet de Madrid i d'altres a la regió i va reconèixer la iniciativa adoptada a la Cimera de la Lliga Àrab a Beirut, on es va poder afirmar que es podria aconseguir la pau entre Israel i els palestins a través de l'abandó del dret de retorn dels refugiats palestins a canvi de l'establiment d'un estat palestí en les fronteres de 1967 i compartint Jerusalem.
La resolució 1435 va ser aprovada per 14 vots contra cap i l'abstenció dels Estats Units. Els representants estatunidencs John Negroponte i James Cunningham van declarar que el país no donaria suport a una "resolució unilateral" que no condemnés explícitament als terroristes o a qui els donaven santuari.

## Referències

* ↑ «Security Council demands immediate halt to Israeli measures in Ramallah, 'expeditious' Israeli withdrawal to pre-September 2000 positions». United Nations, 24-09-2002.
* ↑ «Security Council demands end to Israeli measures in and around Ramallah». United Nations News Centre, 24-09-2002.
* ↑ Lowe, Vaughan; Roberts, Adam; Welsh, Jennifer. The United Nations Security Council and war: the evolution of thought and practice since 1945. Oxford University Press US, 2008, p. 320. ISBN 978-0-19-953343-5.
* ↑ Preston, Julia; Bennet, James «U.N. Security Council Calls for End to Siege of Arafat». The New York Times, 24-09-2002.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)
* Segona Intifada

## Enllaços externs

* PDF Text de la Resolució a UN.org
# Cal·lícrates d'Esparta

Cal·lícrates d'Esparta (en llatí Callicrates, en grec antic Καλλικράτης) fou un militar espartà mencionat per Heròdot com el més guapo de tots els homes del seu temps.
Va morir per la ferida d'una fletxa abans de començar la batalla de Platea el 479 aC mentre els grecs esperaven que els senyals dels sacrificis fossin favorables. Segons Heròdot, mentre moria, va tenir temps de dir a un seu company anomenat Arimnestos (Αρίμνηστος) que no estava trist, perquè moria per Grècia, sinó que la seva tristesa venia del fet que no havia pogut demostrar el seu valor. Segons Heròdot, va ser enterrat entre els ἰρένες, separat de la resta d'espartans i d'ilotes morts. La paraula ἰρένες, que volia dir "jove", segurament Heròdot la va aplicar en el seu sentit original de "comandant".

## Referències

* ↑ 1.Callicrates a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 569
# Rhabdalestes leleupi

Rhabdalestes leleupi és una espècie de peix d'aigua dolça de la família dels alèstids i de l'ordre dels caraciformes.

## Morfologia

* Els mascles poden assolir 8 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àfrica: riu Pangani a Kenya.

## Referències

* 1 2 3 Sa-a, Pascualita; Boden, Gert. «Rhabdalestes tangensis (Lönnberg, 1907) Pangani robber» (en anglès). Fishbase, s.d. [Consulta: 10 gener 2022].
* ↑ Eccles, D.H., 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma. 145 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Paugy, D., 1984. Characidae. p. 140-183. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Paugy, D., 1990. Characidae. p. 195-236. A: C. Lévêque, D. Paugy i G.G. Teugels (eds.) Faune des poissons d'eaux douces et saumâtres de l'Afrique de l'Ouest. Tom I. Coll. Faune Tropicale n° XXVIII. Musée Royal de l'Afrique Centrale, Tervuren i O.R.S.T.O.M., París, 384 p.
# Cantons de l'Alt Marne

Els Cantons de l'Alt Marne (Gran Est) són 32 i s'agrupen en tres districtes:
# Campionat del món de ciclisme en pista de 1950

El Campionat Mundial de Ciclisme en Pista de 1950 es va celebrar a Rocourt (Bèlgica) a l'agost de 1950.
Les competicions es van celebrar al Stade Vélodrome de Rocourt. En total es va competir en 5 disciplines, 3 de professionals i 2 d'amateurs.

## Resultats
### Masculí
#### Professional

| Prova | | | |
| Velocitat individual | Reginald Harris Regne Unit | Arie van Vliet Països Baixos | Jan Derksen Països Baixos |
| Persecució individual | Antonio Bevilacqua Itàlia | Wim van Est Països Baixos | Paul Matteoli França |
| Darrere moto | Raoul Lesueur França | Jan Pronk Països Baixos | Georges Sérès junior França |

#### Amateur

| Prova | | | |
| Velocitat individual | Maurice Verdeun França | Pierre Even França | Johannes Hijzelendoorn Països Baixos |
| Persecució individual | Sydney Patterson Austràlia | Aldo Gandini Itàlia | Guido Messina Itàlia |

## Medaller

| Pos. | País | Or | Plata | Bronze | Total |
| 1 | França | 2 | 1 | 2 | 5 |
| 2 | Itàlia | 1 | 1 | 1 | 3 |
| 3 | Austràlia | 1 | 0 | 0 | 1 |
| - | Regne Unit | 1 | 0 | 0 | 1 |
| 5 | Països Baixos | 0 | 3 | 2 | 5 |

## Enllaços externs

* Resultats a la web de l'UCI
* World Championship Track Cycling (anglès)
# Cantó de Donapaleu

El cantó de Donapaleu (en francès i oficialment canton de Saint-Palais) és una divisió administrativa francesa, situada al departament dels Pirineus Atlàntics i la regió Nova Aquitània. El seu conseller general és Barthélémy Aguerre.

## Composició

El cantó aplega 27 comuns que formen part de la comunitat de comunes d'Amikuze excepte Gestas que no té continuïtat territorial amb els altres comuns del cantó. El terme Amikuze que significa país de Mixe, antic territori històric de la Baixa Navarra, designa gairebé tot el cantó de Saint-Palais.
| Aiziritze-Gamue-Zohazti Amendüze-Unaso Amorotze-Zokotze Arberatze-Zilhekoa Arboti-Zohota Arüe-Ithorrotze-Olhaibi Arrueta-Sarrikota Behaskane-Laphizketa Behauze Bithiriña Domintxaine-Berroeta Etxarri Gabadi Garrüze | Jestaze Ilharre Labetze-Bizkai Larribarre-Sorhapürü Lohitzüne-Oihergi Lüküze-Altzümarta Martxueta Oragarre Ostankoa Ozaraine-Erribareita Pagola Donapaleu Uhartehiri. |

## Consellers generals

Llista dels consellers generals :
| Data d'elecció | Conseller | Partit | Càrrec |
| 1945 | Jean Errécart | | |
| 1951 | Jean Errécart | | |
| 1958 | Jean Errécart | | |
| 1964 | Jean Errécart | | |
| 1970 | Jean Errécart | | mort el 1971 |
| 1971 | Franz Duboscq | UDR | diputat |
| 1976 | Franz Duboscq | UDR | |
| 1982 | Franz Duboscq | RPR | president del consell general |
| 1988 | Franz Duboscq | RPR | senador |
| 1994 | Barthélémy Aguerre | | alcalde de Lüküze-Altzümarta |
| 2001 | Barthélémy Aguerre | | alcalce de Lüküze-Altzümarta |
| 2008 | Barthélémy Aguerre | DVD | |
| Les dades anteriors a 1945 no són conegudes. ||||

## Referències

* ↑ Cantonales 2008 - Résultats du canton de Saint-Palais

## Enllaços externs

* Mapa del cantó al web de la prefectura Arxivat 2008-12-05 a Wayback Machine.
# Resolució 2383 del Consell de Seguretat de les Nacions Unides

La Resolució 2383 del Consell de Seguretat de les Nacions Unides fou adoptada per unanimitat el 7 de novembre de 2017. El Consell va renovar una vegada més l'autorització per combatre la pirateria a la costa de Somàlia.
El representant rus va dir retrospectivament que la resolució estava massa enfocada a la regió de Somàlia i que es necessitava un enfocament més global per a la lluita contra la pirateria.
El representant somali va esmentar la manca de control del govern, les pobres perspectives econòmiques i la manca d'aplicació de la llei com a causes de la pirateria. El problema podria tornar a sortir fàcilment. També va assenyalar que les empreses estrangeres espoliaven il·legalment les aigües de Somàlia.

## Contingut

A causa de l'esforç dels països, les organitzacions regionals i el sector marítim, el nombre d'atacs i segrestos realitzats per pirates disminuïa any rere any. Però la pirateria continua sent un problema per a les ajudes humanitàries a Somàlia i la seguretat del transport marítim. El govern de Somàlia era l'encarregat d'actuar-ne en contra, i havia demanat que s'ampliés l'assistència d'altres països. El Consell de Seguretat va ampliar el permís per un any. Somàlia havia d'enfortir en tot moment les seves capacitats marítimes. Amb ajuda europea, es va treballar per establir una guàrdia costanera.
No només els pirates, sinó també els que organitzaven la pirateria havien de ser processats. A causa de la limitada capacitat i la legislació a Somàlia, molts pirates eren lliures. A Bèlgica, Índia, Maurici i les Seychelles, els pirates havien estat processats l'any anterior.

## Referències

* 1 2 3 Nacions Unides. «Unanimously adopting r.2383, SC renews authorization for international naval forces to fight piracy off coast of Somalia», 07-11-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Resolució 2381 del Consell de Seguretat de les Nacions Unides

La Resolució 2381 del Consell de Seguretat de les Nacions Unides fou adoptada per unanimitat el 5 d'octubre de 2017. El Consell va decidir que la Missió de Verificació de les Nacions Unides a Colòmbia, que supervisava l'acord de pau a Colòmbia, també vigilaria l'alto el foc signat amb l'Exèrcit d'Alliberament Nacional (ELN).
Els membres del Consell van elogiar el progrés realitzat a Colòmbia en els mesos anteriors. El representant de Colòmbia esperava poder presentar ràpidament un acord de pau amb l'ELN.

## Contingut

En l'acord de pau aconseguit a Colòmbia amb les FARC, es va proporcionar un mecanisme tripartit d'observació i verificació (MVM) per supervisar l'alto el foc i la deposició de les armes. La missió de verificació de les Nacions Unides, establerta per la Resolució 2366, va ser una de les tres parts.
Ara que s'havia arribat a un alto el foc amb l'ELN, aquesta missió va rebre l'assignació temporal per supervisar-la i atendre la coordinació entre les tres parts. Aquesta tasca va durar fins al 9 de gener de 2018. Per això, la missió es podria ampliar amb un màxim de setanta observadors internacionals.

## Referències

* 1 2 Nacions Unides. «SC extends verification mission in Colombia to include monitoring of ceasefire agreement, unanimously adopting r.2381», 05-10-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Ādolfs Bļodnieks

Ādolfs Bļodnieks (Tukums, 24 de juliol de 1889 - Brooklyn 21 de març de 1962) va ser un polític letó que va ocupar el càrrec de Primer Ministre de Letònia entre el 24 de març de 1933 al 16 de març de 1934. Era del Partit dels Nou Farmers.

## Referències

* ↑ Treijs, Rihards. Prezidenti : Latvijas valsts un ministru prezidenti (1918-1940). (en latvian). Riga: Latvijas Vēstnesis, 2004. ISBN 9984-731-47-2.

## Obres

* The Undefeated Nation. Speller & Sons, Nova York. 1960.
# Pseudobunocephalus lundbergi

Pseudobunocephalus lundbergi és una espècie de peix de la família dels aspredínids i de l'ordre dels siluriformes.

## Morfologia

* Els mascles poden assolir 2,9 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: Colòmbia i Veneçuela.

## Referències

* 1 2 3 Friel, J.P., 2008. Pseudobunocephalus, a new genus of banjo catfish with the description of a new species from the Orinoco River system of Colombia and Venezuela (Siluriformes: Aspredinidae). Neotropical Ichthyology, 6 (3): 293-300.
* ↑ BioLib (anglès)
* 1 2 3 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pinna, M. C. C., 1996. A phylogenetic analysis of the Asian catfish families Sisoridae, Akysidae and Amblycipitidae, with a hypothesis on the relationships of the neotropical Aspredinidae (Teleostei, Ostariophysi). Fieldiana. Núm. 4:1-83.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Friel, J.P., 2003. Aspredinidae (Banjo catfishes). p. 261-267. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB